ଯେ କୌଣସି ଭୁଲ କରୁଥିଲେ, ତାହା ସ୍ବୀକାର କରନ୍ତୁ। ଏହାଫଳରେ ଏକ ଉତ୍ତମ ସମ୍ପର୍କ ସୃଷ୍ଟି ହୋଇପାରିବ। ସବୁବେଳେ ଅନ୍ୟମାନଙ୍କୁ ଦୋଷ ଦେବା ଠିକ ନୁହେଁ। ମା' ବାପା କୌଣସି କଥା ବୁଝାଉଥିଲେ, ଚୁପ ରହି ଏହା ବୁଝିବାକୁ ଚେଷ୍ଟା କରନ୍ତୁ। ସବୁବେଳେ ଯୁକ୍ତିତର୍କ କରିବା ଠିକ ନୁହେଁ। ଏହା ସମ୍ପର୍କରେ ଫାଟ ସୃଷ୍ଟି କରିପାରେ।
ଜୀବନରେ କିଛି ଶିଖିବାର ସମୟ ଆସିଲେ, ନିଜ ମା' ବାପାଙ୍କ ଅନୁଭବ ଓ ଜ୍ଞାନର ଫାଇଦା ଉଠାଇପାରିବେ। ଅନୁଭବ ଠାରୁ ବଳି ଶିକ୍ଷକ ନାହାନ୍ତି। ପିତାମାତାଙ୍କ ପାଖରେ ଆପଣଙ୍କ ଅପେକ୍ଷା ଅଧିକ ଅନୁଭବ ରହିଛି। ତେଣୁ ପରିସ୍ଥିତିକୁ ବୁଝିବାର କ୍ଷମତା ତାଙ୍କ ପାଖରେ ଅଧିକ ରହିଛି। ତେଣୁ ସେମାନେ ଉତ୍ତମ ପରାମର୍ଶ ଦେଇପାରିବେ। ତେଣୁ ବଡ଼ମାନଙ୍କ କଥା ମାନିବା ସହିତ ତାଙ୍କ ପରାମର୍ଶରେ ଚାଲିବାକୁ ଚେଷ୍ଟା କରନ୍ତୁ।
ବର୍ତ୍ତମାନ ସମୟରେ ସମସ୍ତଙ୍କ ପାଖରେ ସମୟର ବହୁତ ଅଭାବ ରହିଛି। ତେଣୁ ମା' ବାପାଙ୍କୁ ଏକୁଟିଆପଣ ବହୁତ କଷ୍ଟ ଦେଇଥାଏ। ତେଣୁ ତାଙ୍କୁ ଖୁସି ରଖିବା ଲାଗି ଓ ସମ୍ପର୍କରେ ଖୁସି ଆଣିବା ଲାଗି ମା'ବାପାଙ୍କ ସହ ଅଧିକରୁ ଅଧିକ ସମୟ ବିତାଇବାକୁ ଚେଷ୍ଟା କରନ୍ତୁ। ଆପଣଙ୍କ କଥା ଓ ଆପଣଙ୍କ ସାଥ ବହୁତ କିଛି ପରିବର୍ତ୍ତନ କରିପାରିବ। ମା' ବାପାଙ୍କ ସହ ବନ୍ଧୁତା କରି ସମ୍ପର୍କରେ ରଙ୍ଗ ଆଣିପାରିବେ।
